

ที่ มท ๐๘๑๖.4/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 ตุลาคม ๒๕๖5

เรื่อง การขับเคลื่อนเชิงนโยบาย “สวัสดิการหนังสือเพื่อเด็กปฐมวัย”

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย หนังสือสำนักงานกองทุนสนับสนุนการสร้างเสริมสุขภาพ ที่ สส.วอ. 2565/279

 ลงวันที่ 14 กันยายน 2565 จำนวน 1 ฉบับ

ด้วยมูลนิธิสร้างเสริมวัฒนธรรมการอ่านและภาคีเครือข่ายได้จัดเวทีพัฒนาข้อเสนอ เชิงนโยบาย สวัสดิการหนังสือเพื่อเด็กปฐมวัย เพื่อแก้ปัญหาภาวะถดถอยพัฒนาการการเรียนรู้ของเด็ก (Learning Loss) และผลักดันให้การอ่านเป็นรากฐานแห่งการเรียนรู้ โดยยื่นข้อเสนอเชิงนโยบายเพื่อนำไปสู่การขับเคลื่อนให้เกิดนโยบายสวัสดิการหนังสือเพื่อเด็กปฐมวัย นั้น

 กรมส่งเสริมการปกครองท้องถิ่นพิจารณาแล้ว เพื่อเป็นการขับเคลื่อนเชิงนโยบาย “สวัสดิการหนังสือเพื่อเด็กปฐมวัย” จึงขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษาที่จัดการศึกษาระดับปฐมวัยและศูนย์พัฒนาเด็กเล็กในสังกัด พิจารณาดำเนินการตามข้อเสนอเชิงนโยบายเพื่อสานพลังขับเคลื่อนให้เกิดนโยบายสวัสดิการหนังสือเพื่อเด็กปฐมวัย รายละเอียดตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. ๐ - ๒๒๔๑ – ๙๐21-3 ต่อ 415

ร.อสถ. ...................................................

ผอ.กศ. ..................................................

ผอ.กง.ปศ. .............................................

หน.ง. .....................................................

จนท. .....................................................

โทรสาร ๐ - ๒๒๔๑ – ๙๐21-3 ต่อ 418

ไปรษณีย์อิเล็กทรอนิกส์ saraban@dla.go.th

